Сергей Есенин
Мисли

Превод от руски: Борис Младенов-Young, 2011

chitanka.info

Мисли нерадостни, мисли студени,

мисли горчиви — тормоз безпощаден,

мисли от щастие вечно лишени,

спътници в моя живот безотраден.

Мисли, родили жестоки мъчения,

мисли нещастни — пустини безводни,

мисли, донесли сълзи, огорчения,

мисли, политнали волни, свободни.

Защо вий мъчите гръд изнурена,

защо подрязвате мойте крила?

Защо подбуждате плътта сломена

пак за борба в непрогледна тъма?

Огънят тлеещ не ще съживите.

Късно е веч, мисли празни, негодни.

Болки сърдечни не ще облекчите —

мисли безжизнени, болни, безплодни!…

С. Есенин

Превод от руски — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.